OpenLLM-France/wikimedia huggingface dataset:
# Piet Hein (zientzialaria)

Piet Hein (1905eko abenduaren 16a - 1996ko apirilaren 17a) Danimarkako ingeniari, idazle, artista, filosofo, diseinatzaile eta asmatzailea izan zen. Ezaguna da batez ere bere Gruk-ak, poema filosofiko laburrak edo aforismoak idazteagatik, jatorriz Kumbel Kumbell ezizenarekin izenpetuta, 1940an Danimarkako nazien okupazioa baino lehen bere herrialdeko Batasun Antinaziarra zuzendu izanagatik ezkutatuta zegoela. Politiken-en argitaratu zituten.
1930eko hamarkadaren hasieran, Soma Kuboa patentatu zuen, disekzio buru-hausgarri sendoa, eta 1940ko hamarkadaren hasieran, Polygon abstraktua asmatu zuen, horren bertsioa John Nash-ek urte batzuk geroago modu independentean garatu zuen. Kopenhageko Unibertsitateko matematikariei zuzendutako hitzaldi batean jolasetarako matematikari buruzko hitzaldian aurkeztu ondoren, Heinek jokoan konpondu beharreko arazoa aurkezten zuen astean bitan Politikenen, lau hilabetez (50 edizio). Hex izena Parker Brothers konpainiak 1952an eman zion, jokoaren bertsioa, Hex, mahai joko gisa kaleratu zuenean.
Nahiz eta bere izena superelipsearekin lotuta egon, David Helldén arkitekto suediarrak 1960ko hasieran Stockholmeneko Sergel plazako diseinuan bere lagunak sartutako irudi geometrikoarekin, ez zen Hein bera sortu. Gabriel Lamé matematikari frantziarra baizik. Heinek irudi hori Bruno Mathsson altzari diseinatzaile eta arkitekto suediarrarekin egindako lankidetzan ere sartu zuen.
1948-1949 bitartean Danimarkako Munduko Gobernu Federalaren Munduko Mugimenduaren ataleko presidentea izan zen, gaur egungo Munduko Mugimendu Federalistaren aurrekaria.
Hendrik Casimirrekin kolaboratu zuen 1930ean Kopenhagen egindako egonaldian eta bere adiskideak Albert Einstein eta Norbert Wiener matematikaria izan ziren. Weinerrek 1960ko hamarkadaren erdialdean Jainkoa eta Golem S.A. liburua Hein-en etxean, Rungsted-en (Hørsholmeko auzoa), prestatzen amaitu zuen.
Ohorezko doktoretza lortu zuen Yale eta Odense .
Pieter Pietersen Heyn (Piet Hein izenarekin ere ezaguna) almirante eta kortsario herbeheretarraren ondorengoa zen.

## Gruk-ak

Jatorriz danieraz idatzia eta gero ingelesez - grooks izenarekin ezagutzen direnak - bere 10.000 gruk baino gehiago 60 antologia baino gehiagotan argitaratu dira, askotan egileak berak egindako ilustrazioekin batera. Besteak beste, ironia adierazteagatik eta gutxieneko hitz eta lerro batzuetan erritmoak eta errimak sortzeko hizkuntzaren erabilera zehatzagatik bereizten dira.

## Erreferentziak

* ↑ Hansen, Per H. y Klaus Petersen. (Danieraz). Den store danske møbelguide, pág. 98. Lindhardt og Ringhof, 2007. Google Books. 2016ko apirilaren 24an kontsultatua.
* ↑ Miramontes, Pedro. Rio de Tiempo y Agua: Procesos y estructuras en la Ciencia de nuestros días, pág. 65. CopIt ArXives, 2010. Google Books. 2016ko apirilaren 24an kontsultatua.

## Kanpo estekak

* Datuak: Q359592
* Multimedia: Piet Hein / Q359592
# Piet Mondrian

Pieter Cornelis (Piet) Mondriaan edo Mondrian (1872ko martxoaren 7 – 1944ko otsailaren 1a), Herbehereetako margolaria izan zen.

## Garapen piktorikoa

XIX. mende amaierako artegile holandar honek hasierako etapan bere herri inguruko paisaia eta errotak margotu zituen modu inpresionista eta espresionistan, 1908 aldera Fauvismoak erabilitako koloretan eragin zuelarik. Pixkanaka bere koloreak kolore nagusietara mugatzen hasten dira, hots, gorria, horia eta urdina.
Amsterdamen Van Doesburg buru zutela artista holandar batzuek De stijl aldizkariaren inguruan arte mugimendua sortu zuten Mondrian artegile garrantzitsuena izanik. Neoplastizismoa izeneko mugimendu hau, abstrakzioan eta kolore eta forma sinple eta sintetizatuetan oinarriturik, XX. mendeko diseinu, pintura, eskultura eta arkitekturaren aitzindarietakoa izango da.
Mondrianen estetika ikerketa espiritualean datza, Malevitxen suprematismoaren antzera, artea euskarri bezala erabiliz, egiaren bila arituko da eta bide horretan, sinpletasunaren konplexutasuna ardatz, forma kurboak, ehundura eta nagusiak ez diren koloreak baztertu zituen.

## Diseinu oinarrizko eta ezaguterraza

Kubismoaren eraginaz ere, 1911 eta 1914 artean, paisaiako gaietatik abiatuz abstrakziorako joera hartuko zuen eta arte mailan garrantzia zuen lanetara iritsi zen, kolore nagusi eta angelu zuzeneko konposizio abstraktuetara, marra beltz lodiez bananduta. Zenbat eta sinpleago orduan eta hobeko ideiari jarraituz.
Margo mota horrek eragin handia izan du 20. mendetik aurrera diseinuan oro har, oso forma ezaguterraza eskaintzen baitu. Horren adibideak dira Yves Saint-Laurent moda-disenatzailearen Mondrian soineko bilduma, edo La Vie Claire txirrindularitza taldeak 1980ko hamarkadan erabili zuen maillota.
* Mondrian bilduma, Yves Saint-Laurent.
* La Vie Claireren maillota.

## Erreferentziak

* ↑ (Nederlanderaz) Hohe, Madelief. (2008). Mode [loves kunst. ] WBooks ISBN 978-90-400-7813-2. PMC 751043260. (Noiz kontsultatua: 2021-03-25).
* ↑ (Gaztelaniaz) Diego. (2018-02-11). «La Vie Claire, posiblemente el maillot más reconocido de la historia» Swim, Bike, Write! (Noiz kontsultatua: 2021-03-25).

## Kanpo estekak

* Datuak: Q151803
* Multimedia: Piet Mondrian / Q151803
# Piet Dankert

Pieter "Piet" Dankert (Stiens, 1934ko urtarrilaren 8a - Perpinyà, 2003ko ekainaren 21a) herbeheretar politikaria izan zen. Europako Legebiltzarreko lehendakaria izan zen 1982tik 1984ra.
Amsterdamgo Unibertsitatean Hezkuntza ikasi zuen eta lizeo batean irakasle aritu zen. Alderdi Laboristako kide izan zen eta 1968an parlamentuan sartu zen. 1979an Europako Legebiltzarreko kide hautatu zuten, eta 1982 eta 1984 artean izan zen lehendakari.

## Kanpo estekak

* Datuak: Q1334935
* Multimedia: Piet Dankert / Q1334935
# Piet Schrijvers

Piet Schrijvers (Jutphaas, 1946ko abenduaren 15a - Ermelo, 2022ko irailaren 7a) herbeheretar fútbol atezaina izan zen.
Bost taldetan jokatu zuen atezain, FC Twente eta Ajax Amsterdam talde nagusietan. Herbehereetako futbol selekzio nazionalarekin 46 partida jokatu zituen eta munduko txapeldunorde 1974 eta 1978ko munduko txapelketetan.

## Palmaresa
### Ajax

* Herbehereetako futbol liga: 1977, 1979, 1980, 1982, 1983
* Herbehereetako futbol kopa: 1979, 1983

### Herbehereetako selekzio nazionala

* Munduko Futbol Txapelketa: Txapeldunordea 1974, 1978
* Europako Futbol Txapelketa: brontzezko domina 1976
* Datuak: Q370636
* Multimedia: Piet Schrijvers / Q370636
# Piet de Brouwer

Piet de Brouwer (Berlaar, 1880ko urriaren 5a - Eindhoven, 1953ko urriaren 5a) arkularia zen. Herbehereak ordezkatu zuen 1920ko Udako Olinpiar Jokoetan.

## Erreferentziak

* ↑ Piet de Brouwer

## Kanpo estekak

* Datuak: Q935216
# Pietas

    Ez nahasi Pietà kristau artearen ohiko gaiarekin.
Pietas, euskaraz "betebehar", " jainkozaletasun", "erlijio portaera", "zintzotasun", " debozio" edo "pietate" (hitza hori latinezko mailegu bat da), erromatarren bertute nagusienetariko bat izan zen. Eneasen bertute bereizgarria; honek Eneidan askotan pius ("jainkozale") epitetoa zuen. Bere izaera sakratua nabarmentzeko Pietas bilakatu zen, erromatar txanponetan agertzen zen jainkosa. Bere greziar baliokidea eusebeia (εὐσέβεια) izan zen.

## Erreferentziak

* ↑ Williams, Jonathan. (2007). Religion and Roman Coins. in: A Companion to Roman Religion. Blackwell, 156 or..
* ↑ Belayche, Nicole. (2007). Religious Actors in Daily Life: Practices and Related Beliefs. in: A Companion to Roman Religion. Blackwell, 279 or..
* ↑ Bernstein, Frank. (2007). Complex Rituals: Games and Processions in Republican Rome. in: A Companion to Roman Religion. Blackwell, 227 or..
* ↑ Fears, J. Rufus. (1981). «The Cult of Virtues and Roman Imperial Ideology» Aufstieg und Niedergang der römischen Welt II (17.2): 864–865..

## Kanpo estekak

* Datuak: Q2643299
* Multimedia: Pietas / Q2643299
# Piet (programazio lengoaia)

Piet programazio lengoaia esoterikoa da, David-Morgan-Mar programatzaileak diseinatutakoa, non bere programak bitmap-ak diren eta arte abstraktu bezala ikusten diren. Erakusle batek programa konpilatzen du kolorez kolore mugitzen. Aginduak burutuko dira erakuslea kolore batetik irtetzean.
Lengoaiaren izena Piet Mondrian margolariari egiten dio erreferentzia.

## Sintaxia eta koloreak

20 kolore ezberdin erabiltzen ditu lengoaia honek. 18 kolore koloretsuak (6 kolore nagusi, eta hauen aldaketak, argia eta iluna), txuria eta beltza.
| #FFC0C0 gorri argia | #FFFFC0 hori argia | #C0FFC0 berde argia | #C0FFFF zian argia | #C0C0FF urdin argia | #FFC0FF magenta argia |
| #FF0000 gorria | #FFFF00 horia | #00FF00 berdea | #00FFFF zian | #0000FF urdina | #FF00FF magenta |
| #C00000 gorri iluna | #C0C000 hori iluna | #00C000 berde iluna | #00C0C0 zian iluna | #0000C0 urdin iluna | #C000C0 magenta iluna |
| #FFFFFF txuria | #FFFFFF txuria | #FFFFFF txuria | #000000 beltza | #000000 beltza | #000000 beltza |
Kolore koloretsuak zenbaki osoak gordetzeko gai dira. Kolore beltza programaren fluxuaz arduratuko da. Irudiaren kanpoko eremuak, kolore beltza bezala jokatzen dute. Txuriak ez ditu eragiketak egiten, baina erakuslea beste kolore batera joateko ahalbidetzen du. 20 kolore hauen artean beste bat balego, konpiladoreak edo interpretatzaileak ez dio kasurik egingo.

## Kanpo estekak

* (Ingelesez) Piet lengoaiaren webgunea
* Datuak: Q1886145
* Multimedia: Piet (programming language) / Q1886145
# Piet Rentmeester

Piet Rentmeester (Yerseke, 1938ko abuztuaren 27a - 2017ko otsailaren 11), Heebehereetako txirrindularia zen.

## Palmaresa

1960
* 6. Luxenburgoko Tourrean
1961
* Herbehereetako Itzuliko bi etapa
* Nationale Sluitingsprijs
* 3. Alemaniako Itzulian
* 3. Stadsprijs Geraardsbergenen
1962
* Kuurne-Brusela-Kuurne
* Paris-Camembert
* 2. Flandrian Zeharrean
* 2. Mendebaldeko Flandriako Hiru Egunetan
* 3. Herbehereetako errepide txirrindularitzako txapelketan
* 3. Dunkerqueko Lau Egunetan
1963
* Brusela-Charleroi-Brusela
* 2. Bordele-Parisen
1964
* Andaluziako Itzuliko etapa bat
* Kataluniako Voltako etapa bat
1965
* 3. Flèche Brabançonnen
* 3. Stadsprijs Geraardsbergenen

## Kanpo estekak

Piet Rentmeester - ProCyclingStats
* Datuak: Q3387974
* Multimedia: Piet Rentmeester / Q3387974
# Piet de Jong

Petrus Jozef Sietse "Piet" de Jong (Apeldoorn, 1915eko apirilaren 3a - Haga, 2016ko uztailaren 27a) herbeheretar politikaria izan zen. Herbehereetako itsas armadan sartu zen eta Bigarren Mundu Gerran parte hartu zuen, itsaspeko batean. Atlantikoko Guduan eta Pazifikoko Gerran borrokatu zuen. Alderdi Herrikoi Katolikoko kide izan zen. Defentsa ministro izan zen 1963-1967 bitartean, diputatua 1967an eta senataria 1971-1974 urteetan. 1967an lehen ministro hautatu zuten. 1971ko hauteskundeetarako, bere alderdiak Barend Biesheuvel aukeratu zuen hautagai, eta Jongek bere hautagaitza erretiratu zuen.

## Kanpo estekak

* Datuak: Q345481
* Multimedia: Piet de Jong / Q345481
# Philiphaugh

Philiphaugh, Eskoziako herri bat da, Scottish Borders eremu administratiboan.

## Kanpo estekak

* Datuak: Q7184649
* Multimedia: Philiphaugh / Q7184649
# Philip de Koninck

Philip Koninck (Amsterdam, 1619ko azaroaren 5a, Amsterdam, 1688ko urriaren 4a) barroko garaiko holandar margolaria izan zen.

## Biografia

Aert de Koninck urregilearen semea. Anaia nagusiarekin batera 1637 urtetik 1640 urte ingurura arte pintura ikasketak hartu zituen. Negozioetan arrakasta izan zuenez 1676 urtean margotzeari utzi zion.
Antza, Rembrandten ikasle izan zen; izan ere bere eragina nabaria da bere lan gehienetan. Erretratu batzuk egin bazituen ere, bere lana batez ere paisaia motakoa da. Paisaia hauek nahiko eguzkitsuak izan ohi dira, ikuspuntu garaia eta zeruak lanaren zati handi bat hartzen dutelarik.
Berak egindako hainbat lan, Rembrandti oker atxikitu zaizkio eta, are gehiago, ziurrenik bere lehengusua izan zen Salomon Konincki (1609-1656), azken hau, Rembrandten ikaslea ere.

## Kanpo estekak

* (Gaztelaniaz): Konincken margolanak Thyssen-Bornemisza Museoan.
* (Ingelesez): Allen Memorial Arte Museoan.
* (Ingelesez): Margolanen zerrenda.
* Datuak: Q166379
* Multimedia: Philips Koninck / Q166379
# Philip Showalter Hench

Philip Showalter Hench (Pittsburgh, Pennsylvania, 1896ko otsailaren 28a - Ocho Rios, Jamaika, 1965eko martxoaren 30a) estatubatuar sendagilea izan zen. 1950eko Medikuntzako Nobel Saria jaso zuen Edward Calvin Kendall eta Tadeus Reichsteinekin batera, kortisonaren aurkikuntzagatik eta artritis erreumatoidearen tratamenduan duen aplikazioagatik.
Lafayette Collegen ikasi zuen eta Ameriketako Estatu Batuetako Mediku Kidegoan egon zen. Medikuntzan doktoratu zen 1920an Pittsburgheko Unibertsitatean. 1923tik Mayo Erietxean lan egin zuen eta han ezagutu zuen Kendall. Elkarrekin gaixotasun erreumatikoak ikertu zituzten Sukar horian ere interesatu zen.

## Kanpo estekak

* Datuak: Q235651
* Multimedia: Philip Showalter Hench / Q235651
# Philip Stanley Abbot

Philip Stanley Abbot (1867 - 1896) Lefroy mendia igotzen ari zela hil zen abokatu estatubatuar bat izan zen. Bere heriotza, Ipar Amerikan erregistratutako mendizaletasunaren lehen biktima izan zen.

## Memoriala

Ipar Amerikako mendizaletasunaren lehen biktimaren omenez, Pasabidea, Philip S. Abboten bizitza eraman zuena, bere omenez izendatua izan zen. Abbot Pass Hut (etxola) Lefroy eta Victoria (Bow Range) mendien artean eraiki zen, Alberta eta Columbia Britainiarreko dibisio kontinentalean.

## Kanpo estekak

* Datuak: Q26222294
# Philip Tartaglia

Philip Tartaglia (Glasgow, 1951ko urtarrilaren 11 - Ibid ., 2021eko urtarrilaren 13a) Eskoziako apezpiku katolikoa izan zen. Glasgowko artzapezpiku metropolitarra (2012-2021). Aurretik Paisleyko apezpikua izan zen. Apezpiku izendatu aurretik, irakasle seminarista, parroko laguntzailea eta Glasgowko Artxidiozesian parrokoa izan zen.
Glasgowko zortzigarren artzapezpikua izan zen erreformaren ondoren hierarkia 1878an berrezarri zenetik. Gai erlijioso eta moraletan kontserbadore gisa deskribatzen zuten, kargu horretarako Benedikto XVI.a Aita Santuak izendatu zuen 2005eko irailaren 13an. 2013an Keith O'Brien kardinalak dimititu egin zuen sexu jokabide desegokiagatik eta harrapariagatik, Benedikto XVI.ak Saint Andrews eta Edinburgoko artxidiozesiaren administratzaile apostoliko izendatu zuen.

## Kanpo estekak

* Datuak: Q436869
* Multimedia: Philip Tartaglia / Q436869
# Philip Sidney

Philip Sidney (Penshurst Place, Kent, 1554ko azaroaren 30a - Arnhem, 1586ko urriaren 17a) ingeles olerkaria eta politikaria izan zen.
Europan zehar bidaiak egin ondoren, 1575ean Elisabet I.aren gortean sartu zen eta diplomaziako karguak bete zituen han. Pizkundeko zaldunen eredu izan zen. Herbehereetan Espainiaren kontra borrokan ari zela hil zen. Haren lan nagusia, Arcadia, Boccaccio eta Montemayor-en eragin nabarmena duena, Ingalaterrako artzain giroko olerkien aitzindaria da. Beste lan batzuk Astrophel and Stella, An Apologie for Poetrie eta The Defense of Poesie dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/07/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315509
* Multimedia: Philip Sidney / Q315509
# Paramus (New Jersey)

Paramus New Jerseyko borough bat da. Bergen konderrian kokatua dago. 2010ean 26.342 biztanle zituen, 27,12 kilometro koadrotan banatuta.

## Ikus, gainera

* Bergen konderria

## Kanpo estekak

* Datuak: Q1021714
* Multimedia: Paramus, New Jersey / Q1021714
# Paramuxir

Paramuxir (errusieraz: Парамушир, translit.: Paramushir, japonieraz: 幌筵島, Paramushiru-tō edo Horomushiro-tō, ainueraz: パラムシㇼ　or パラムシㇽ) Kurilak uhartedian dagoen errusiar uharte bat da. Bere hedadura 2053 kilometro karratukoa da, uhartediko bigarren uharterik handiena delarik, Iturupen ondoren. Iparraldeko Kurilak uharteen taldearen barnean dago.

## Geografia

Paramuxir uhartea honako koordenatu geografikoetan dago:
* latitudea: 50º00' eta 50º46' N
* longitudea: 155º12' eta 156º10' E
* garaierarik altuena: 1816 m
Ipar-ekialdean Xumxu uhartea dago, Kurilak uharteetako bigarren itsasarteak banatzen duena, eta, hego-mendebaldean, Onekotan eta Makanruxi uharteak daude, Kurilak uharteetako laugarren itsasarteak banatuta.
Administratiboki Sakhalingo oblastak kontrolatzen du.

## Kanpo estekak

* Datuak: Q818749
* Multimedia: Paramushir / Q818749
# Ploaghe

Ploaghe Italiako udalerri bat da. Sassariko probintzian kokatuta dago, Sardinia eskualdean. 4.274 biztanle ditu, 96,27 kilometro koadroko azaleran banatuta.

## Mugakideak

Ploaghek honako udalerri hauekin egiten du muga:
Ardara Codrongianos Osilo Chiaramonti Nulvi Siligo

## Kanpo estekak

* Datuak: Q391247
* Multimedia: Ploaghe / Q391247
# Plobannalec-Lesconil

Plobannalec-Lesconil edo Pornaleg-Leskonil bretainieraz Bretainiako (Frantzia) kostaldean dagoen udalerria da, Finistere/Penn-ar-Bed departamenduan dagoena.
3.007 biztanle zituen 1999an.
Bizkaiko golkoan kokaturik, arrantza portu garrantzitsua dauka.

## Kanpo estekak

* Datuak: Q622503
* Multimedia: Plobannalec-Lesconil / Q622503
# Plo Koon

Plo Koon, Star Wars film sagako pertsonaia bat da.
Bere itxura, zalantzarik gabe, oso bitxia da, eta bere oxigenoaren aurkako mozorroagatik, bere organo sentikorrak babesten ditu bere jaiolekua izan zen Dorin planetakoak ez diren atmosferetatik. Dorin, bertako atmosfera, espezie gehienentzat pozoitsua da, baita bertako kel-dorrentzat ere, hauentzat hilgarria ere izan daitekeelarik. Dorin planeta, bi zulo beltzen artean dago, eta, beraz, inguruetatik nabigatzea oso zaila da.
Plo Koon, gaztetan, Tyvokkak entrenatu zuen, wookiee arrazako Jedi maisu handia.
Plo Koon, Jedi Kontseilu Garaiko kidea izan zen Koruskanten, Nabooko guduan eta, hamar urte beranduago, Klon Gerretan. Naboon eta Tatooine planetetan borrokatu zuen, Skywalker txikia babestuz. Geonosis planetan borrokatu zuen eta Separatisten Konfederakuntzak Jedi ugari hil zituen egun hartatik bizirik irten zen. Azkenean, Klon Gerren amaiera aldera hil zen, 66 aginduak, Errepublikari erabat leialak ziren klonek, hauek zerbitzatzen zituzten Jedi zaldunak hiltzea eragin zuenean.
Euren borroka estiloa, gainontzeko jediena baino motelagoa eta zuhurragoa izateagatik bereizten da. Hala ere, boteretsuagoa eta astunagoa da; itxuraz, beste Jedi maisu batzuekin alderatuz, eraso eta erresistentzia handiagoa du, goiko arintasun falta konpentsatzen duena.
Plo Koon, Qui-Gon Jinn eta Micah Gietten oso laguna zela ezagutzen da, azken hau, Ashoka Tano (Anakin Skywalkerren ikaslea) aurkitu eta Koruskanteko Jedi tenplura eraman zuena zena. Biek, oso aspalditik zetorren adiskidetasun bat zuten.
Tragikoki hil zen Kato Neimoidia planetan, bere aireko bizkartzain propioek erailda, behin 66 agindua abian jarri ondoren.

## Kanpo estekak

* Datuak: Q635121
# Plocamosaris

Plocamosaris Gelechiidae familiako tximeleta genero bat da. Bere espezie tipoa Plocamosaris pandora da.

## Espezieak

| Espeziea | Egoera |
| Plocamosaris auritogata | daturik gabe |
| Plocamosaris pandora | daturik gabe |
| Plocamosaris telegraphella | daturik gabe |

## Kanpo estekak

* Datuak: Q20720034
# Ploceidae

Ploceidae edo ehuleak, Passeriformes ordenaren barruko hegazti taldea da. Txonta bezalako hegazti txikiak daude barrruan.

## Generoak

* Bubalornis
** Bubalornis albirostris
** Bubalornis niger
* Dinemellia
** Dinemellia dinemelli
* Sporopipes
** Sporopipes frontalis
** Sporopipes squamifrons
* Ploceus
* Malimbus
** Malimbus flavipes
** Malimbus coronatus
** Malimbus cassini
** Malimbus ballmanni
** Malimbus racheliae
** Malimbus scutatus
** Malimbus ibadanensis
** Malimbus erythrogaster
** Malimbus nitens
** Malimbus malimbicus
** Malimbus rubricollis
* Anaplectes
** Anaplectes rubriceps
* Brachycope
** Brachycope anomala
* Quelea
** Quelea cardinalis
** Quelea erythrops
** Quelea quelea
* Foudia
** Foudia madagascariensis
** Foudia eminentissima
* Euplectes
** Euplectes afer
** Euplectes diadematus
** Euplectes gierowii
** Euplectes hordeaceus
** Euplectes franciscanus
** Euplectes orix
** Euplectes nigroventris
** Euplectes aureus
** Euplectes capensis
** Euplectes axillaris
** Euplectes macrourus
** Euplectes albonotatus
** Euplectes ardens ** Euplectes hartlaubi
** Euplectes psammocromius
** Euplectes progne
** Euplectes jacksoni
* Anomalospiza
** Anomalospica imberbis
* Amblyospiza
** Amblyospiza albifrons

## Kanpo estekak

* Datuak: Q211601
* Multimedia: Ploceidae / Q211601
* Espezieak: Ploceidae
# Pholiota conissans

Pholiota conissans Strophariaceae familiako onddo espezie bat da.
Sinonimoa: Agaricus pulverulentus, Pholiota graminis, Dryophila muricella var. graminis.

## Deskribapena

Kapela: 3 eta 5 cm bitarteko diametrokoa, ganbila, fibrilosoa, pixka bat bakarrik likatsua, okre-horixka koloretik marroi-orein kolorera doana.
Orriak: Buztin kolorekoak, gero burdin kolorekoak edo laranja kolorez tindatuak.
Hanka: 5 cm inguruko garaierakoa eta 0,3 cm inguruko diametrokoa, ia zilindrikoa, kolore berekoa, zetadun fibrilosoa, gortinarekin.
Haragia: Zurbila; lasto usainarekin.
Etimologia: Pholiota terminoak, belarri ezkatatsua, kapela ezkatatsua esan nahi du. Conissans epitetoa grezieratik dator, hautsez zipriztinduta, esan nahi duen "conizo=conio" hitzetik. Espora ugari.

## Jangarritasuna

Ezezaguna.

## Sasoia eta lekua

Udazkenean. Leku hezeetako belar artean, askotan Typha duten haltz edo sahatsen azpian.

### Banaketa eremua

Kanada, Ameriketako Estatu Batuak, Errusia, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 258 or. ISBN 84-282-0865-4..
* ↑ Pholiota conissans: GBIF—the Global Biodiversity Information Facility.

## Kanpo estekak

* Datuak: Q10715115
* Multimedia: Pholiota conissans / Q10715115